Odense Adresse-Contoirs Efterretninger, 1835-01-03
J Naboriget er Kampen vel endnu ikke til Ende, men dog har det liberale Partie vundet saa meget, at der maatte indtræffe overordentlige og uforudseelige Begivenheder, hvis det atter skulde tabe sine Fordeele. Det er mærkeligt at see, hvorledes det har afnødt Hoffet den ene Tilstaaelse efter den anden, og Regentindens ukloge Forsøg paa at vinde det carlistiske Partie, har berøvet hende meget af den Popularitet, hvoraf hun engang var i Besiddelse. Først nødte Cataloniernes og deres General=Kapitains, Llauders, truende Adresse hende til at afskedige den af fremmede Magter yndede, men Nationen forhadte Minister den Bermuder, og at vælge sig liberale Raadgivere; derpaa maatte hun underskrive Loven og Jndretningen af Cortesforsamlingen og efterhaanden ophæve alle Jndskrænkninger i Amnestieloven. Jmidlertid foruroligedes Landet ved Oprør i flere Egne, især i Navarra og Biscaya, som, uagtet Faren syntes at formindskes ved Qvadrupel=Alliancen og ved Prætendentens Fordrivelse fra Portugal, luede op med ny Kraft, da denne Prinds hemmeligt forlod Engelland og igjennem Frankerig begav sig til sine Tilhængere i det nordlige Spanien. Da nu tillige den stærke liberale Opposition i Cortes, som aabnedes den 24 Juli, lammede Regjeringens Virksomhed, ja endog bevirkede et partielt Ministerskifte, og da de langvarige Debatter om Ministeren Toreno's Finantsplan og om den uundgaaelige Stats=Bankerot - Forholdsregler, der satte store og smaa Spekulanter i hele Europa i Skræk og styrtede mange af dem i Elendighed - udhalede Tiden og gjorde det næsten umuligt for Regjeringen at tilveibringe de Hjelpemidler, der vare aldeles nødvendige til Oprørernes Betvingelse, saa blev disses Fremgang saa truende, at Man, for ikke at nødes til at gribe til det mindst populære Middel. Frankerigs Jndblanding, maatte vælge det meest populære: at overdrage Kommanden til den gamle Frihedshelt Mina, som dog kun paatog sig denne efter at have erholdt en meere udvidet Magt end hans Forgængere. Han har da ogsaa imod Aarets Slutning vundet betydelige Fordele, og dersom det skulde lykkes ham at ende Borgerkrigen, vil ganske vist den Kraft og Klogskab, hine Begivenheder vise, at han endnu besidder, sikkre det liberale Parties Seier imod indvortes og udvortes Fiender. Jblandt flere urolige Optrin i Madrid var det, som Choleras Udbrud foraarsagede, det betydeligste; det viste iøvrigt, at Almuens Stemning, i det Mindste i Hovedstaden, ikke er Munkene saa gunstig, som Man i Almindelighed har troet. Ogsaa Frankerigs Regjering har havt blodige Oprør og heftig parlementarisk Opposition at bekæmpe, men Kongen har med Fasthed haandthævet det hidtil fulgte System, hvormed Fleerheden af Nationen, om endog kun af Frygt foren Gjentagelse af Revolutionens Rædselseener, for Øieblikket synes tilfreds. Vel bleve de urolige Bevægelser i det sydlige Frankerig, som det mislykkede Tog til Savoyen, foraarsagede i Begyndelsen af Aaret, undertrykkede uden synderlig Møie; men Forbittrelsen hos det republikanske Partie, bragt til det Høieste ved Loven imod Associationer, førte til blodige Kampe i Lyon og Paris. Dog beholdt Regjeringen Overhaand, men den blev ikke meere populær ved de Grusomheder, dens Tropper udøvede, eller ved dens standhaftige Vægring ved at tilstaae en almindelig Amnestie for politiske Forbrydelser, ligesaalidet som ved den fortsatte Forfølgelse af den frie Presse, der desuden som oftest kun forskaffede dens Modstandere Leilighed til, frifundne af de Eedsvorne, at hovere over deres Seier, Uagtet de Depueredes Kammer med Stadighed understøttede Regjeringen, kunde dog let, efter dets Opløsning, den hyppige Vexel af Ministre have medført en Krisis, som imidlertid forebyggedes, i det Mindste for Øieblikket, ved det gamle Systems og de gamle Personers Seier, der endog erholdt en stærk Støtte i det nye Kammer, hvortil Valgene faldt meget gunstigt ud for MiSer Selnisteriet, imedens de fleste Republikanere der havde havt Sæde i det forrige, ikke valgtes igjen. Det Forsøg, som Kammerets Præsident, Dupin, der staaer i Spidsen for det saakaldte tredie betydelige Partie, gjorde paa at drage Fleerheden af de Deputerede fra Ministeriet, mislykkedes derfor efter flere Dages heftige Debatter, hvilket Brud med Tiden maaskee kan have betænkelige Følger for det. Fra en farlig Modstander blev Regjeringen befriet ved Lafayettes Død, en Modstander, hvis Magt var saa meget frygteligere, som den ikke lod sig bekæmpe med Bajonetter og Kanoner. Kun faa Mennesker ere blevne sig selv saa ligge fra den tidligste Ungdom til den høie Alderdom, som den Afdøde, saa have, som han, hverken ladet Ungdoms Enthusiasmen forlede sig til Ubesindigheder, eller Alderdommens Betænkelighed udslukke Ungdomsvarmen. Hans hele Færd var fast og reen, aaben og ærlig, det maatte alle Partier erkjende. Om Frankerigs udvortes Politik er ikke meget at sige, ikke uden Grund beskylde de uafhængige Journaler den for Svaghed og Vaklen. Hverken turde man med nogen Kraft understøtte Engellands Bestræbelser for at løsrive Porten fra Ruslands Afhængighed, heller ikke vovede man noget afgjørende Skridt, til Fordeel for den nye Tingenes Orden i Spanien. Dog blev det afgjort, at Frankerig aldrig vil opgive Algier. Jkke saa fast har den engelske Regjerings indre Politik været. Det har viist sig, at Medlemmerne af det Greyske Ministerium kun have været enige om eet af de store Regjeringsspørgsmaal, nemlig om Parlamentreformen. Det var især Orland, der bragte denne Uenighed for Dagen. Først foranledigede Debatterne i Parlementet om den irske Tiendebill nogle af Kabinettets Medlemmer til at udtræde, derpaa bragte den lidet hæderlige Maade, hvorpaa en anden af Ministerne, i Anledning af den modificerede Tvangsbill for Jrland, havde søgt at føre de irske Medlemmer af Underhuset bag Lyset, Lord Greys Beslutning: at nedlægge sin Post, til Modenhed. Det Ministerium hans Eftermand, Lord Melbourne, stod i Spidsen for, vandt ingen Fasthed, og kunde ikke holde Torverne i Overhuset i Tømme. Det er da endelig ogsaa lykket dette Partie, at bringe Statens Roer i sine Hænder; men den almindelige Stemning iblandt Folket, som i dette Aar især fik Leilighed til at yttre sig ved Lorderne Greys, Dur hams og Broughams Reiser i det nordlige Engelland, og Skotland, og OConnells i Jrland, spaaer ikke Tory Ministeriet nogen lang Levetid. Hvad Landets Forhold til andre Magter angaaer, da saae det vel i Begyndelsen, af Aaret ud til Krig med Rusland, i Anledning af Forbundet imellem denne Magt og den osmanniske Port; men Uveiret fordeelte sig, endskjøndt Engelland ikke har ophørt at protestere imod dette Forbund eller at forlange samme Fordeele for sig, som derved blive Rusland til Deel. Ogsaa i Persien staae disse to Magter ligeover for hinanden og Eurapa kan intet Øieblik være sikker for, at Frietionen af deres ganske modsatte Jnteresser jo vil fremkalde den Guist, som der blot behøves til at antænde alt det brændbare Stof, hvormed denne Verdensdeel er opfyldt. Til Lykke for den almindelige Fred har Borgerkrigen i Portugal og Spanien endnu ikke nødt Engelland eller dets Allierede Frankerig til væbnet Jndblanding. Mærkeligt er det at see, hvorledes Engelland stedse meere udviden Beder sin Jndflydelse til de forskjelligste Egne af Jorden. Det har besat Falklands=Øerne, og nu stræber det at sætte sig paa en fredelig Maade i Besiddelse af Ny-Seeland, imedens nye Kolonier anlægges i de sydlige Egne af Australlandet; men dyrekjøbte Erfaringer, og urolige Bevægelser i flere af dets Besiddelser, som Vestindien, Canada, de joniske Øer og Ostindien, maae ogsaa lede det til, i Tide at grunde sin Søefart og sit Herredømme, over Havnene paa nye Støtter, da det ikke med Sikkerhed, tør stole paa, at de gamle ville holde bestandigt.